สรุปในโปรเจค Malaysia City Brain ของ Alibaba Cloud
หลังจากการเปิดตัว Digital Free Trade Zone กับรัฐบาลมาเลเซียเมื่อเดือนพฤศจิกายนที่ผ่านมา  Alibaba ได้เริ่มโครงการร่วมกับ Malaysia Digital Economy Corporation (MDEC) และ Dewan Bandaraya Kuala Lumpur (DBKL) ซึ่งเป็นสภาผู้แทนในเขตเมืองหลวง โครงการนี้ชื่อว่า "Malaysia City Brain" ซึ่งมีจุดมุ่งหมายในการลดปัญหาการจราจร ติดตามการเคลื่อนตัวของยานพาหนะ และพัฒนาการวางผังในเมืองทั่วประเทศ

โดยโครงการใหม่นี้จะใช้เทคโนโลยี Data Mining ร่วมกับเทคโนโลยีการรับรู้ภาพและวิดีโอของ Alibaba Cloud เพื่อช่วยให้เมืองในมาเลเซียสามารถติดตามปริมาณรถและความเร็วของรถ เพื่อวิเคราะห์สภาพการจราจร และปรับปรุงการวางผังการจราจรอัตโนมัติ นอกจากนี้ยังสามารถรับ-ส่งข้อมูลเพื่อตรวจสอบเหตุการณ์ต่างๆ บนท้องถนนได้อีกด้วย

การใช้เทคโนโลยีนี้ทำให้เมืองแห่งแรกที่ทดลองระบบ City Brain นี้คือกัวลาลัมเปอร์ มาเลเซีย ซึ่งจะช่วยเพิ่มประสิทธิภาพในการบริหารจัดการเมือง การจราจร และการใช้งานของพื้นที่ในเมืองอย่างเป็นระบบและอัจฉริยะ นอกจากนี้ยังตรวจหาและรายงานการละเมิดกฎจราจรและการเกิดอุบัติเหตุต่อตำรวจในแต่ละวันโดยอัตโนมัติวันละ 500 กรณีเลยทีเดียว หน่วยประมวลผลระบบคลาวด์ได้ผลักดันให้เกิด AI Solution อื่นๆ อีก ในประเทศในช่วงไม่กี่ปีที่ผ่านมา เช่น เครื่องมือสำหรับการวิเคราะห์ภาพทางการแพทย์